Bryllup i Kiuruvesikirken i Finland 2007
**Bryllupet** er de seremoniene og den feiringen som følger med en inngåelse av ekteskap. Et bryllup består vanligvis av ektevigsel og en etterfølgende bryllupsfest. Ordet kommer fra norrønt *brúd(h)laup*, som antagelig inneholder tanken om «hjemføring av bruden i raskt løp», en referanse til en gammel tradisjon i forbindelse med brylluper. 

Giftermål har vært feiret på mange slags måter opp i gjennom tiden, og forskjellige skikker og ritualer har vært praktisert. Den dag i dag er det flere forskjellige skikker som følges rundt om i verden. Dessuten vil bryllupet vanligvis bli arrangert på en måte som gjenspeiler det livssynet brudeparet har. I den vestlige verden har man fra gammelt av blitt viet av en prest i en kirke. Fortsatt er vielsen gjerne noe som foretas av en som innehar et verv i et trossamfunn eller et livssynssamfunn. Imidlertid kan man også bli viet uten noen tilknytning til noe livssyn, og da er det gjerne notarius publicus eller en annen person med et juridisk verv som gjør det. 

I Norge var det i eldre tider en rekke skikker forbundet med ekteskapsinngåelser som nå så å si er helt avleggs. For eksempel var det en rekke skikker i forbindelse med mottagelsen av gjestene og oppvartningen av dem. Det var også typiske rituelle handlinger under festen, som skyting med krutt og «brudesmellen», hvor en person slo igjen døren til festlokalet tre ganger. Noen steder kjenner man også skikker som ble fulgt før bryllupet, som for eksempel at brudgommen skulle løpe etter og fange bruden.

I dag[*når?*] er brylluper mindre tradisjonsrike enn tidligere. Brudeparet skaper det bryllupet de selv har lyst på, og de planlegger det som oftest sammen. Selv om bruden er den personen som ofte enda blir sett på som «hovedpersonen», begynner brudgommen også å spille en stor rolle med tanke på hvordan bryllupet skal planlegges. En stor del av de som gifter seg i dag holder seg trygt innenfor det tradisjonelle bryllupet hvor fargetemaet er hvitt. Men i de senere årene, så er det blitt mer og mer vanlig å bruke pynt og dekorasjoner som er litt mer fargesprakende. Et bryllup blir gjerne pyntet opp fra vielseslokalet, til kjøretøyet til mottagelsen og til slutt selve festelokalet. Ofte holder brudeparet seg innenfor samme farge- og pyntetema under hele bryllupsfesten. Dette vil også gjerne gjenspeiles i både innbydelser, kirkeprogram, bordkort og menykart.

I Norge må en person være minst 18 år gammel for å gifte seg, det er den også i de andre skandinaviske landene og mange andre land. I flere land i Mellom-Amerika, Sør-Amerika, Asia og Afrika er aldersgrensen 15 år.

* Bryllupsbilde av Otta Grønvold og Jørgen Barth med venner og familie, 1904Bryllupsbilde av Otta Grønvold og Jørgen Barth med venner og familie, 1904
* Norges Kronprinspar med brudepiker og forlover, 1929Norges Kronprinspar med brudepiker og forlover, 1929
* Bryllup i Hardanger, Brita Jordalen og Lars P. Bergo, 1954Bryllup i Hardanger, Brita Jordalen og Lars P. Bergo, 1954
* Kronprins Haralds og Sonja Haraldsen sin bryllupskake, 1968Kronprins Haralds og Sonja Haraldsen sin bryllupskake, 1968
* Koreansk brudepar, 2006Koreansk brudepar, 2006
* Hindu bryllup, 2009Hindu bryllup, 2009
* Kinesisk brudepar, 2010Kinesisk brudepar, 2010
* Bryllup i London, 2015Bryllup i London, 2015
* Pakistansk bryllup, 2019Pakistansk bryllup, 2019
* Brudepar, 2021Brudepar, 2021
* GifteringerGifteringer
* BryllupsbildeBryllupsbilde

Referanser
----------

1. ↑  Barne-, likestillings-og inkluderingsdepartementet (10. februar 2021). «Vilkår for ekteskap». *Regjeringen.no*. Besøkt 16. januar 2024.

Se også
-------

* Medgift
* Bryllupsdag
* Brud
* Brudgom
* Vigsel
* Ekteskap

Eksterne lenker
---------------

* (en) Wedding ceremonies – kategori av bilder, video eller lyd på Commons Rediger på Wikidata

Wiktionary har ordbokoppføringer om ***bryllup***

* 

 Wikiquote: Bryllup – sitater

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** HDS **·** NDL **·** NKC **·** NKC **·** BBC Things
 |